open-index/open-wikipedia-markdown huggingface dataset:
Icare

***Icare*** é un filme de animación luxemburgués, belga e francés de 2022 dirixido por Carlo Vogele. Inspirado na mitoloxía grega, relata unha reescritura dos mitos de Ícaro, o Minotauro, Ariadna e Teseo imaxinando o Minotauro como unha criatura pacífica. Foi escollido como candidato de Luxemburgo para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Wolf Van Cappellen como Ícaro, neno
* Igor Van Dessel como Ícaro, adolescente
* Alexis Flamant como Asterion, o Minotauro
* Maia Baran como Pasífae
* Isabelle Andrivet como Pasífae, moza
* Mark Irons como Minos
* Camille Cottin como Ariadna
* Niels Schneider como Teseo
* Féodor Atkine como Dédalo

## Notas 
## Véxase tamén 
### Outros artigos 
* Filmes de Luxemburgo propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
LM-700

miniatura|Un satélite Iridium, baseado no bus LM-700, en exposición.
**LM-700** (acrónimo de *Lockheed Martin 700*) é un bus construído pola empresa Lockheed Martin deseñado para satélites de comunicacións.

## Características 
O bus LM-700 usouse por primeira vez nos satélites Iridium en dúas variantes, **LM-700A**, especializado en comunicacións, e **LM-700B**, válido para outros usos. O bus proporciona estabilización nos tres eixos e un sistema de propulsión baseado en hidracina, mentres que a alimentación eléctrica é proporcionada por dous paneis solares con articulación nun eixo.

## Notas 
## Véxase tamén 
### Outros artigos 
*Iridium
Crocodylus anthropophagus

***Crocodylus anthropophagus*** é unha especie extinta de crocodilo do Plistoceno de Tanzania. Viviu hai 1,84 millóns de anos. Era un predador de gran tamaño que acadaba os 7,5 m de lonxitude.

## Etimoloxía 
*Crocodylus anthropophagus* foi nomeado por Christopher A. Brochu, Jackson Njau, Robert J. Blumenschine e Llewellyn D. Densmore en 2010. O seu nome específico, *anthropophagus*, procede do grego *anthropos*, 'humano' e *phagos*, 'comedor', facendo referencia ás evidencias que hai de que este animal incluía os homínidos na súa dieta.

## Descrición 
miniatura|esquerda|Material poscranial referido a *Crocodylus anthropophagus*.
O esqueleto é consistente co dos representantes vivos do xénero. A vértebra axe ten unha proxección na parte inferior  (unha hipoapófise) que parece terse en grande medida fusionado coa propia vértebra. As vértebras son de forma procela, cunha proxección esférica que se estende desde a parte posterior que se une a unha cavidade cóncava do extremo frontal da vértebra precedente. Os fémures están lixeiramente dobrados tomando forma de S. Porén, *C. anthropophagus* carece do par de cristas óseas pouco profundas que van desde os ollos ao nariz como as dos *Crocodylus* indopacíficos, e carece de protuberancia (un inchamento do óso) no medio do morro como o dos *Crocodylus* neotropicais.

A premaxila dereita (o óso que constitúe o extremo frontal do morro) do holotipo conserva tres alvéolos dentais, cun notable espazo entre o primeiro e o segundo alvéolos. A maxila esquerda doutro espécime (o óso que forma o extremo posterior do morro) conservaba 13 alvéolos circulares, aínda que pode que conservase parcialmente un 14º. Había un espazo entre o 9º e o 10º. Os dentes eran todos cónicos e non serrados.

Tiña dous prominentes “cornos” triangulares sobre os oídos.
miniatura|Restos da mandíbula dun *Crocodylus anthropophagus*

## Paleoecoloxía 
*Crocodylus anthropophagus* foi o predador máis grande atopado polos devanceiros da actual especie humana na garganta de Olduvai, como indican os espécimes fósiles de homininos que conservan marcas de trabadas de crocodilo procedentes dese sitio. A súa localidade tipo está preto da de *Homo habilis* e *Paranthropus boisei*.

## Notas 
Este artigo incorpora texto CC-BY-2.5 da referencia.

## Véxase tamén 
### Ligazóns externas 
* Ancient Human Ancestors Faced Fearsome Horned Crocodile. LiveScience
Carmen (filme de 2021)

***Carmen*** é un filme maltés-canadense de 2021 dirixido por Valerie Buhagiar. Inspirado en parte nas experiencias reais da propia tía de Buhagiar, Rita, o filme está protagonizado por Natascha McElhone como Carmen, unha solteirona maltesa que pasou a súa vida adulta servindo como coidadora do seu irmán, quen é un sacerdote católico, pero que se sente libre de explorar os seus propios desexos e obxectivos na vida cando se achega aos 50 anos. mais finalmente non apareceu na lista definitiva.

## Notas 
## Véxase tamén 
### Outros artigos 
* Filmes de Malta propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Le Bleu du caftan

***Le Bleu du caftan*** (en ) é un filme marroquí de 2022 dirixido por Maryam Touzani. Conta a historia dunha muller e o seu marido gai no armario que rexentan unha tenda de caftán na medina de Salé, Marrocos, e contratan a un mozo como aprendiz. O filme estreouse na sección Un Certain Regard do Festival Internacional de Cinema de Cannes de 2022. Foi escollido como candidato de Marrocos para o Óscar ó mellor filme internacional na 95ª edición dos premios, clasificándose na lista curta de decembro.

## Personaxes 
* Lubna Azabal como Mina
* Saleh Bakri como Halim
* Ayoub Missioui como Youssef

## Notas 
## Véxase tamén 
### Outros artigos 
* Filmes de Marrocos propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Najsrekjniot Chovek Na Svetot

***Najsrekjniot Chovek Na Svetot*** (en ) é un filme macedonio de 2022 dirixido por Teona Strugar Mitevska. Foi rodado en lingua bosníaca. Foi escollido como candidato de Macedonia do Norte para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Jelena Kordic Kuret como Asja
* Adnan Omerovic como Zoran
* Labina Mitevska como Marta
* Ana Kostovska como Mersiha
* Ksenija Marinkovic como Azemina
* Izudin Bajrovic como Asim
* Irma Alimanovic como Ema
* Vedrana Bozinovic como Aida
* Mona Muratovic como Sabina

## Notas 
## Véxase tamén 
### Outros artigos 
* Filmes de Macedonia do Norte propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Crocodylus thorbjarnarsoni

***Crocodylus thorbjarnarsoni*** é unha especie extinta de crocodilo do Plioceno e Plistoceno da cunca de Turkana en Kenya. Está estreitamente relacionado coa especie *Crocodylus anthropophagus*, que viviu durante esa mesma época en Tanzania. *C.&nbsp;thorbjarnarsoni* podería ser o "crocodilo verdadeiro" máis grande coñecido, co cranio máis grande atopado, que indica que podería ter unha lonxitude total de 7,6 m. Pode que fose un predador dos primeiros homininos. O nome *Crocodylus thorbjarnarsoni* déronllo Christopher Brochu e Glenn Storrs en 2012 en honra de John Thorbjarnarson, un conservacionista que traballou para protexer a crocodilianos en perigo.

## Descrición 
*Crocodylus thorbjarnarsoni* distínguese doutros crocodilos polo seu morro ancho. Ten uns bordos elevados pequenos nos ósos prefrontais ante os ollos, unha cara cterística que tamén se presenta nalgúns individuos de crocodilo do Nilo. Os ósos escamosos forman bordos elevados ao longo dos laterais da mesa cranial, que son similares ás cristas de *C.&nbsp;anthropophagus* pero moito máis pequenas. Tamén igual que *C. anthropophagus*, ten fosas nasais que se abren lixeiramente cara a adiante en vez de directamente cara a atrás. Porén, ningún óso de hominino na cunca de Turkana leva marcas de dentes de crocodilo, polo que non hai evidencias directas de que *C.&nbsp;thorbjarnarsoni* comese homininos. Porén os crocodilos do Nilo actuais poden comer humanos adultos e os *C.&nbsp;thorbjarnarsoni* eran aínda máis grandes. Brochu e Storrs hipotetizan que a falta de marcas de dentes podería deberse a que os homininos eran conscientes do perigo dos crocodilos e á súa capacidade de evadilos, explicando que "este conflito —comer e beber, pero talvez morrer— era presumiblemente a maior das preocupacións que sentían os nosos predecesores cando se aproximaban ás antigas correntes de auga habitadas por *Crocodylus thorbjarnarsoni*."

## Notas
Luís Pérez Barral

**Luís Pérez Barral**, nado en Ribeira o 7 de maio de 1990, é un político galego do BNG, alcalde de Ribeira dende 2023 até 2025.

## Traxectoria 
Compatibilizou os estudos co emprego de camareiro. Grao en Lingua e Literatura Galegas (2017) con Mínor de Lingüística Xeral.

### Moción de censura 
O 29 de setembro de 2025 presentouse unha moción de censura contra o alcalde, cos votos dos 10 concelleiros do PP e 4 dos 5 do PBBI. Días despois, Tania Redondo, unha concelleira do PBBI asinante da moción de censura, desmarcouse desta, sinalando que fora coaccionada. O xoves 9 de outubro, uns días antes do pleno da moción, o BNG celebrou un acto en apoio ao alcalde saínte. O 13 de outubro de 2025 levouse a cabo a moción de censura nun ambiente social moi bronco e foi substituído no cargo por Mariola Sampedro, do Partido Popular.

## Notas 
## Véxase tamén 
### Outros artigos 
* Eleccións municipais en Ribeira

### Ligazóns externas 
* Ronsel do Nordés, bitácora de Luís Pérez Barral
Melisa Macía Domínguez

**Melisa Macía Domínguez**, nada en Vilariño de Conso, é unha política galega, alcaldesa do seu municipio natal polo Partido Popular dende o ano 2017.

## Traxectoria
Concelleira en Vilariño de Conso polo PPdeG, era a primeira tenente de alcalde. O 20 de xullo de 2017 o entón alcalde, Ventura Sierra, presentou a súa renuncia ao pleno do concello tras ser condenado a sete anos de inhabilitación para cargo público, polo que foi elixida nova alcaldesa do concello. Nas eleccións municipais de 2019 encabezou a candidatura do PPdeG e foi elixida alcaldesa con maioría absoluta. Nas municipais de 2023 logrou novamente a alcaldía con maioría absoluta.

## Notas
## Véxase tamén
### Outros artigos
* Eleccións municipais en Vilariño de Conso
A Ponte da Rocha, Conxo, Santiago de Compostela

**A Ponte da Rocha** é un lugar da parroquia de Conxo, no concello coruñés de Santiago de Compostela, na comarca de Santiago.

## Clangor 
Neste lugar atopábase a discoteca Clangor, aberta na década de 1980. O 11 de outubro de 1990 o Exército Guerrilheiro do Povo Galego Ceive cometeu un atentado con bomba contra a discoteca. Os terroristas alegaron que a sala era un centro de narcotráfico. No atentado morreron tres persoas: unha estudante, Mercedes Domínguez Rodríguez, que estaba na discoteca e os dous terroristas, Xosé Ignacio Villar Regueiro e Dolores Castro Lama. Resultaron feridas 49 persoas, algunhas delas de gravidade. Segundo os terroristas, os explosivos deberían estourar ao remate da noite, cando a discoteca estivese pechada, mais a acción dos altofalantes provocou a súa detonación anticipada.

## Lugares e parroquias 
### Lugares de Conxo 
### Parroquias de Santiago de Compostela 
## Notas 
## Véxase tamén 
### Outros artigos 
* Lugares de Santiago de Compostela
Telmo Fernández

* O nome **Telmo Fernández** pode referirse a:
* **Telmo Fernández Castro** (Ponferrada, 1960), astrofísico leonés.
* **Telmo Fernández Hevia** (†2023), guitarrista de jazz galego.
Carmen Rivero Gallego

**Carmen Rivero Gallego**, nada en Laza o 18 de decembro de 1958, é unha mestra e escritora galega.

## Traxectoria
Titulada en Traballo Social e Maxisterio, exerceu como profesora de primaria e como profesora de Xeografía e Historia na ensino secundario. O seu profesor de literatura foi Xesús Taboada Chivite.
Colabora en varias revistas. No 2021 participou en “Latexos do rural”, facendo varios recitais en diferentes lugares da Vía da Prata.

## Obra
### Poesía
**Berce de peliqueiros* (2016)
**Nun recuncho chamado Laza* (2019)
**Entre a terra e as estrelas* (2022)

## Notas
Henri Lavoix

**Henri Michel Lavoix**, nado en Nant (Aveyron) o 19 de xaneiro de 1820 e finado en París o 23 de outubro de 1892, foi un bibliotecario e numismática francés especializado na moeda musulmá medieval, que ocupou o cargo de director do Gabinete de Medallas da Biblioteca Nacional de Francia, en París.

## Traxectoria 
Henri Lavoix era fillo de Marie Émilie Savigny e do funcionario Armand Lavoix. O 9 de xaneiro de 1890 foi nomeado director do Gabinete de Medallas, cargo no que sucedeu a Anatole Chabouillet. Ocupu este posto ata o seu falecemento en 1892.
[[Ficheiro:AmalricPatriarchOfAntioch.JPG|miniatura|268x268px|Debuxo do selo de Amalrico, Patriarca de Antioquía, extraído do libro de Lavoix *Monnaies et legendes arabes frappees en Syrie par les Croises* (1877).]]
En 1851 publicou o seu primeiro estudo numismático, titulado ''Mémoire sur les dinars à légendes latines frappées en Espagne en l'an CXI de l'Hégire'' ("Memoria dos dinares con lendas latinas cuñados en España no ano CXI da Héxira").

Henri Lavoix foi nomeado Cabaleiro da Lexión de Honra,

O 27 de febreiro de 1886 casou con Marguerite Lemoins.

## Publicacións 
A seguir, preséntase unha escolma de artigos publicados por Henri Lavoix, así como a referencia dos seus traballos monográficos:

### Escolma de artigos 
* (1851). "Mémoire sur les dinars à légendes latines frappées en Espagne en l'an CXI de l'Hégire". En *Revue archéologique.* VII ano. II parte. Xaneiro-xuño. Páxinas 671-679.
* (1852). "Mémoire Sur Les Monnaies Frappées Par Les Beni-Hafss". En *Revue archéologique.* IX ano. I parte. Xaneiro-xuño. Páxinas 257-275.
* (1862). "Les Azziministes". En *Gazette des beaux arts*. 67. Tomo XII.  Páxinas 64-74.
* (1875). "Les arts musulmans". En *Gazette des beaux arts*. 217. Tomo XII. Páxinas 97-113, 312-321, 423-437.
* (1877). "Les arts musulmans. De l'ornementation arabe dans les œuvres des maîtres italiens". En *Gazette des beaux arts.* Xullo-decembro. Tomo XVI. Páxinas 15-29.
* (1885). "La collection Albert Goupil: II. L'art oriental". En *Gazette des beaux arts.* 337. Tomo XXXII. Páxinas 287-307.

### Monografías 
* (1877). *Monnaies à légendes arabes frappées en Syrie par les Croisés.* Joseph Baer et Cie, París.
* (1877). *La première représentation du Misanthrope. 4 juin 1666.* Alphonse Lemerre, París.
* (1887-1896). *Catalogue des monnaies musulmanes de la Bibliothèque nationale*. Imprimerie nationale, París.
** (1887). I: *Khalifes orientaux*.
** (1891). II: *Espagne et Afrique.*
** (1896). III: *.*

## Notas 
## Véxase tamén 
### Bibliografía 
* Amandry, M. (2005). "Les directeurs du département des Monnaies, Médailles et Antiques depuis 1719 ". ''Bibliothèque nationale de France. Comité d'histoire.*
* Vapereau, G. (1893). "Lavoix (Michel-Henri)". En *Dictionnaire universel des contemporains.'' Hachette, París. Páxina 959.
Bardo, falsa crónica de unas cuantas verdades

***Bardo, falsa crónica de unas cuantas verdades***, ou sinxelamente ***Bardo***, é un filme mexicano de 2022 coescrito, editado, producido e dirixido por Alejandro González Iñárritu. O filme está protagonizado por Daniel Giménez Cacho xunto a Griselda Siciliani, e conta a historia dun xornalista/documentalista que regresa a México e comeza a ter unha crise existencial en forma de visións oníricas. O título fai referencia ao concepto budista bardo, un estado limiar entre a morte e o renacemento. É o primeiro filme de Iñárritu rodado completamente en México dende *Amores perros* en 2000. 

*Bardo* estreouse na 79ª edición do Festival de Venecia para competir polo León de Ouro o 1 de setembro de 2022, e estreouse nos cinemas o 18 de novembro de 2022. Estreouse posteriormente en liña a través de Netflix o 16 de decembro de 2022. Recibiu valoracións polarizadas da crítica, que eloxiou as actuacións, a fotografía e a dirección, mais estaban divididas na súa escritura e duración. Foi escollido como candidato de México para o Óscar ó mellor filme internacional na 95ª edición dos premios, clasificándose na lista curta de decembro. Foi nomeado na categoría de mellor fotografía.

## Personaxes 
* Daniel Giménez Cacho como Silverio Gama
** Diego Tello de Meneses como Silverio con 11 anos
* Griselda Siciliani como Lucía Gama
* Ximena Lamadrid como Camila Gama
* Iker Sanchez Solano como Lorenzo Gama
* Jay O. Sanders como embaixador Jones
* Andrés Almeida como Martín
* Francisco Rubio como Luis
* Rubén Zamora como irmán de Silverio
* Mar Carrera como Lucero
* Fabiola Guajardo como Tania
* Daniel Damuzi como Antonio
* José Antonio Toledano como Juan Escutia
* María Cobar como sobriña
* Fernanda Borches como presentador

## Notas 
## Véxase tamén 
### Outros artigos 
* Filmes propostos ó mellor filme internacional na 95ª edición dos Óscar
* Filmes de México propostos ó Óscar ó mellor filme internacional
Ainaa Jhyal Ko Putali

***Ainaa Jhyal Ko Putali*** (en :) é un filme nepalés de 2022 escrito e dirixido por Sujit Bidari cos estudios de cinema Icefall Productions e Local Cinema. Foi escollido como candidato do Nepal para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Kanchan Chimariya como Bidya Adhikari
* Dinesh Khatri como Basanta Adhikari
* Siru Bista como nai de Bidhya e Basanta
* Ashok Shiwakoti como pai de Bidya e Basanta
* Umesh Shrestha como Bange
* Bisha Chamling Rai como mitini de Bidya
* Raj Thapa como Tule
* Mallika Shrestha como Paarey
* Prasanna Poudel como Gokul

## Notas 
## Véxase tamén 
### Outros artigos 
* Filmes do Nepal propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Krigsseileren

***Krigsseileren*** é un filme noruegués de 2022 escrito e dirixido por Gunnar Vikene. Foi escollido como candidato de Noruega para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
O filme baséase nas historias reais dos 30.000 mariñeiros civís noruegueses que participaron nos convois aliados durante a segunda guerra mundial. Conta a historia de dous mellores amigos de Bergen, un casado e outro solteiro, que en 1939 se uniron á mariña mercante norueguesa e vense obrigados a permanecer no mar durante a guerra, sen ningunha capacidade para comunicarse coas súas familias na Noruega ocupada. Mentres tanto, a muller do mariñeiro casado e os seus tres fillos soportan unha dura vida na ocupada Bergen, que tamén é bombardeada polos aliados.

## Notas 
## Véxase tamén 
### Outros artigos 
* Filmes de Noruega propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Crocodylus palaeindicus

***Crocodylus palaeindicus*** é unha especie extinta de crocodilo do sur de Asia. Viviu desde o Mioceno ao Plioceno. Pode ser o devanceiro do actual *Crocodylus palustris*.

## Historia 
*C. palaeindicus* foi nomeado polo paleontólogo escocés Hugh Falconer en 1859. Falconer atopou fósiles da especie nos Montes Siwalik de India xunto cos restos de moitos outros animais, como tartarugas, avestruces, camelos, tigres dentes de sabre e mastodontes. Richard Lydekker nomeou posterioremnte outro crocodilo dos Montes Siwalik que chamou *C. sivalensis*. Aínda que os dous crocodilos son moi similares, *C. sivalensis* foi dstinguido de *C. palaeindicus* porque a marxe do seu cranio era menos convexa. *C. sivalensis* foi recentemente sinonimizado con *C. palaeindicus*, xa que as lixeiras diferenzas de forma pénsase que se deben a variacións naturais ou formas de fosilización. Nos últimos anos, os seus fósiles atopáronse tamén desde Paquistán e Myanmar.

## Clasificación 
[miniatura|220px|Exemplar de *[Crocodylus palustris*, un parente estreito e posible descendente de *Crocodylus palaeindicus*]]
Historicamente, *C. palaeindicus* era considerado un antepasado directo de *Crocodylus palustris*. As dúas especies son de aspecto similar e algúns fósiles de *C. palaeindicus* eran ao principio confundidos con *C. palustris*.

Un estudo de 2018 feito por Lee & Yates usando simultaneamente datos morfolóxicos, moleculares (secuenciación de ADN), e estratigráficos (idade dos fósiles) estableceu as interrelacións dentro de Crocodylidae. En 2021 Hekkala *et al.* puido utilizar a paleoxenómica, extraendo ADN do crocodilo extinto *Voay*, para establecer mellor as relacións dentro de Crocodylidae, incluíndo as subfamilias Crocodylinae e Osteolaeminae.

O seguinte cladograma mostra os resultados deste último estudo:

## Notas
Ḥamaa albaḥr almutawasiṭ

***Ḥamaa albaḥr almutawasiṭ*** (en ) é un filme palestino de 2022 dirixido por Maha Haj. Está protagonizado por Amer Hlehel, Ashraf Farah, Anat Hadid, Samir Elias e Cynthia Saleem. Foi escollido como candidato de Palestina para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Amer Hlehel como Waleed
* Ashraf Farah como Jalal
* Anat Hadid como Ola
* Samir Elias
* Cynthia Saleem
* Shaden Kanboura

## Estrea 
O filme estreouse na sección Un Certain Regard do Festival Internacional de Cinema de Cannes de 2022 25 de maio, onde gañou o premio á mellor fotografía.

## Notas 
## Véxase tamén 
### Outros artigos 
* Filmes de Palestina propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Cumpleañero

***Cumpleañero*** é un filme panameño de 2022 escrito e dirixido por Arturo Montenegro. Foi escollido como candidato de Panamá para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
Jimmy celebra o seu 45 aniversario na casa da praia, invitando ao seu círculo de amigos a pasar unha fin de semana cheo de diversión, exceso e compromiso. Todo é interrompido pola confesión de Jimmy de querer acabar coa súa vida antes de que remate a festa.

## Personaxes 
* Albi De Abreu como Jimmy
* Joavany Alvarez como Alex
* Sharo Cerquera como Nicole
* Julia Dorto como Laura
* Gina Faarup Cochez como Detective
* Gaby Gnazzo como Milu

## Notas 
## Véxase tamén 
### Outros artigos 
* Filmes de Panamá propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Carbon (filme de 2022)

***Carbon*** é un filme moldovo de 2022 dirixido por Ion Borș. É unha coprodución internacional entre Moldova, Romanía e España. Foi escollido como candidato de Moldova para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
A historia está ambientada na Moldova de comezos da década de 1990. Conta a historia de Dima, que quere alistarse nas tropas que combaten na fronteira de Transnistria. Vasea, veterano da guerra de Afganistán, únese a el, mais de camiño á fronte atopan un cadáver carbonizado.

## Personaxes 
* Dumitru Roman como Dima
* Ion Vantu como Vasea
* Igor Caras-Romanov como Primarul
* Adriana Bîtca como Ileana
* Viorel Cornescu como Politistul
* Ion Coseru como Petrica
 
## Notas 
## Véxase tamén 
### Outros artigos 
* Filmes de Moldova propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Crocodylus raninus

***Crocodylus raninus*** (o crocodilo de Borneo) é unha enigmática especie de crocodilo de auga doce endémica da illa de Borneo no sueste asiático. O seu status taxonómico é controvertido e pouco claro: foi considerado por algúns autores como un sinónimo de *Crocodylus porosus*, aínda que unha redescrición de 1990 e 1992 presentou probas dunha identidade distinta. Actualmente considérase que podería ser un caso de incorrecta identificación de exemplares de *C. porosus* ou *C. siamensis*.

## Notas 
## Véxase tamén 
### Bibliografía 
*Müller S, Schlegel H. 1844. *Over de Krokodillen van den Indischen Archipel.* 28 pp + Plates 1–3. ***In*** Temminck CJ. 1839–1844. *Verhandelingen over de natuurlijke geschiedenis der Nederlandsche overzeesche bezittingen, door de leden der Natuurkundige Commissie in Indië en andere Schrijvers.* Leiden. 259 pp. + Plates 1-70. (*Crocodilus biporcatus raninus*, new subspecies). (en holandés). 

### Ligazóns externas 
* *Crocodylus raninus* en The Reptile Database.
El miajón de los castúos

***El miajón de los castúos*** ("A esencia dos labregos") é unha obra do escritor estremeño Luis Chamizo publicada en 1921, composta por doce poemas relacionados temática e lingüisticamente. O libro é unha homenaxe ao pobo estremeño, do que destaca o *miajón* ou a entraña identificativa do ser estremeño. 
As escasas descricións na obra dan paso a diálogos e monólogos que contribúen a unha estrutura cuasiteatral, na que cada composición corresponde a unha escena dramática. Todos os poemas están medidos cronoloxicamente.

Pola súa banda, os castúos considéranse os descendentes dos conquistadores, por iso o autor os describe como "os netos dos machos que outros días triunfaron en América".

## Notas
Crocodylus falconensis

***Crocodylus falconensis*** é unha especie extinta de crocodilo de inicios do Plioceno atopado na parte inferior do Membro Vergel da formación San Gregorio de Venezuela. *C. falconensis* recibiu o seu nome polo estado Falcón de Venezuela e pénsase que é a especie máis basal de *Crocodylus* atopado no Neotrópico.

## Descrición 
*C. falconensis* era un crocodilo de mediano tamaño cunha forma do cranio xeneralista e robusta. As órbitas e as fiestras supratemporais son notablemente menores que as doutras especies de *Crocodylus* da mesma idade, mentres que as narinas son comparablemente máis grandes (pero aínda pequenas en relación co tamaño total do cranio). A premaxila rodea as narinas completamente, impedindo que os ósos nasais as contacten. Outra característica diferencial de *Crocodylus falconensis* con outras especies do xénero é que o supraoccipital acada ou polo menos case acada o foramen magnum. O cranio aproximadamente triangular tiña unha prominente amosega localizada detrás das narinas para recibir uns dos dentes dentarios agrandados e o centro do rostrum contiña unha prominente protuberancia ósea. Dita protuberancia pode tamén atoparse nas especies hoxe existentes do Neotrópico, como *Crocodylus acutus*. As estimacións de tamaño de *C. falconensis* son de 4,12 m de longo cun peso de 307&nbsp;kg.

En 2021, Hekkala *et al.* conseguiron facer un estudo paleoxenómico extraendo ADN do fósil *Voay*, para establecer mellor as relacións dentro de Crocodylidae, incluíndo as subfamilias Crocodylinae e Osteolaeminae. Os seus resultados tamén atoparon unha estreita conexión entre os *C. checchiai* do Mioceno de África e os *C. falconensis* do Plioceno, situándoos como taxons irmáns. Porén, estes resultados fan que a orixe dos *Crocodylus* neotropicais sexa relativamente máis escura, xa que os dous grupos de especies xuntos na base do clado africano-americano serían menos derivados que calquera das dúas especies existentes africanas. Seguir estes resultados en vez dos de Scheyer ou Delfino implicaría dous episodios de dispersión distintos en América.
miniatura|Paleofauna da formación San Gregorio, con *Crocodylus falconensis* en (8)

## Paleoecoloxía 
*C. falconensis* atopouse no Membro Vergel da formación San Gregorio, Venezuela, que se coñece pola súa rica fauna de siluros. A abundancia de peixes fósiles interpretouse como que durante o Plioceno esta rexión estaba en gran medida cuberta por chairas de inundación e ríos entrelazados, probablemente xunto con algunhas zonas boscosas e outros diversos corpos de auga como lagoas, pantanos, áreas inundadas e mesmo estuarios como indica a presenza de máis animais tolerantes ao sal. *Crocodylus falconensis* probablemente habitaría tanto auga doce coma salobre. Outros animais atopados na rexión eran varios notoungulados, xenartros como glipotodontes e preguiceiros trestres, así como grandes roedores relacionados coas modernas capibaras.

## Notas
Rozenhoedkaai

miniatura|dereita|220px|Rozenhoedkaai
O **Rozenhoedkaai** ("Peirao do Rosario" en lingua neerlandesa) é unha rúa de Bruxas.

## Descrición 
Durante séculos, esta rúa ao longo da canle chamouse *Zoutdijk*. Non foi ata o século XVIII cando *Rozenhoedkaai* comezou a usarse como nome. O motivo foi que nese lugar se instalaron postos que vendían rosarios.
Elegija lovora

***Elegija lovora*** é un filme montenegrino de 2021 dirixido por Dušan Kasalica. Foi escollido como candidato de Montenegro para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
Filip é un mestre sofisticado que marcha de vacacións coa súa muller. O seu matrimonio está derrubándose e foxen dos problemas até o máis profundo do bosque, onde Filip se encontra de novo coa súa nai e se namora dunha muller que foi unha cobra. 

## Personaxes 
* Frano Lasic como Filip
* Savina Gersak como Katarina
* Draginja Voganjac como nai
* Nikolina Bogdanovic como Ivana

## Notas 
## Véxase tamén 
### Outros artigos 
* Filmes de Montenegro propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Ergej irekhgüi namar

***Ergej irekhgüi namar*** (en ) é un filme mongol de 2022 dirixido por Amarsaikhan Baljinnyam. Foi escollido como candidato de Mongolia para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Amarsaikhan Baljinnyam como Tulga
* Tenuun-Erdene Garamkhand como Tuntuulei
* Damdin Sovd como Ambaa
* Davaasamba Sharaw como avó
* Tserendarizav Dashnyam como avoa
* Delgersaikhan Danaa como Gurbazar (director da escola)

## Notas 
## Véxase tamén 
### Outros artigos 
* Filmes de Mongolia propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Amador Díaz Penín

**Amador Díaz Penín**, nado en Hannover en 1972, é un labrego e político galego.

## Traxectoria 
Agricultor. Propietario de Patatas Ama, traballa nunha empresa de produtos agrícolas. É presidente da Asociación de Produtores de Pataca da Limia e presidente da Comunidade de Regantes Alta Limia. Nas eleccións municipais de 1999 foi candidato número 5 do BNG ao concello de Xinzo de Limia, foi elixido concelleiro e foi concelleiro de Cultura. Nas municipais de 2003 encabezou a lista do BNG e foi elixido concelleiro. Volveu encabezar a candidatura do BNG nas municipais de 2007 e 2011, e volveu ser elixido concelleiro. En marzo de 2012 abandonou o BNG e cesou como concelleiro. Nas municipais de 2019 encabezou a candidatura de Alternativa por Xinzo de Limia (AXIL) que obtivo 2 concelleiros e apoiou a candidata do PSdeG-PSOE Elvira Lama Fernández. Nas municipais de 2023 volveu encabezar a candidatura de Alternativa por Xinzo de Limia (AXIL) e obtivo tres concelleiros, pero foi elixido alcalde Xinzo de Limia grazas ao apoio dos catro concelleiros do PPdeG.

## Notas 
## Véxase tamén 
### Outros artigos 
* Eleccións municipais en Xinzo de Limia

### Ligazóns externas 
* “Pactar co PP? Faremos o mellor para Xinzo”, entrevista en DiariodoLimia.
* Entrevista a Amador Díaz Penín
Julián Bustelo Abuín

**Julián Bustelo Abuín**, nado no Araño (Rianxo) o 17 de xullo de 1994, é un político e arqueólogo galego.

## Traxectoria
Arqueólogo. Vinculado á marea Rianxo en Común, foi o seu candidato á alcaldía nas eleccións municipais de 2019 e mantivo os 2 concelleiros cos que contaba a formación, sendo o portavoz do grupo na oposición ao goberno do BNG. Foi de novo candidato nas municipais de 2023 e conseguiu 5 concelleiros, ó igual que PSdeG e PPdeG, sendo o máis votado e asumindo a alcaldía ó votarse a si mesmos tódolos grupos, xa que rexeitou formar goberno con ningunha outra formación.

## Notas
## Véxase tamén 
### Outros artigos 
* Eleccións municipais en Rianxo
Claudio Magdalena González

**Claudio Magdalena González**, nado en Vigo cara a 1899 e finado en Monte Porreiro o 17 de abril de 1937, foi un político galego.

## Traxectoria 
Veciño de Pontevedra, electricista, taberneiro e membro destacado de Unión Republicana. Era vicepresidente na sociedade La Viña. Logo do golpe de Estado do 18 de xullo de 1936 formou parte do grupo de persoas armadas que estiveron no goberno civil de Pontevedra. Estivo escapados polos montes do Acibal e do Castelo (Lérez) con Víctor Moldes, Alejandro e Faustino Gama e os irmáns Guillán. Foron perseguidos pola Garda Civil e a Garda Cívica pontevedresa. Claudio foi capturado o 8 de setembro de 1936. Procesado con outros pontevedreses na causa 115/37, foi xulgado polo delito de rebelión en consello de guerra con Manuel Buján, José Acuña, Víctor Moldes, Constantino Gómez e Albino Sánchez o 16 e 17 de febreiro de 1937, e condenado á morte. Foi executado as sete da mañá do 17 de abril, no km 1 da Avenida do Uruguai. Instruíronlle expediente de responsabilidade civil en xullo de 1937, condenándoo a unha multa de 50 pesetas o 26 de marzo de 1940.

## Notas 
## Véxase tamén 
### Bibliografía 
* Contra o esquecemento: Claudio Magdalena González.
Anxo Arca

**Anxo Rei Arca**, nado en Estramundi (Padrón) o 4 de marzo de 1989, é un político  galego do PSdeG-PSOE.

## Traxectoria 
Militante dende novo no PSdeG e nas XSG, formou parte da candidatura socialista de Padrón en 2011 e 2015, sen resultar electo. Nas eleccións municipais de 2019 foi o número 3 da candidatura encabezada por Camilo Forján Seoane e resultou elixido concelleiro, formando parte da oposición ao goberno do PPdeG. En marzo de 2022 foi elixido novo Secretario Xeral da Agrupación Socialista de Padrón. Desta forma foi candidato socialista á alcaldía nas municipais de 2023 e conseguiu se-la forza máis votada, polo que foi elixido alcalde co apoio do BNG.

## Notas 
## Véxase tamén
### Outros artigos 
* Eleccións municipais en Padrón
Ácido nisínico

O **ácido nisínico** é un ácido graxo poliinsaturado de cadea moi longa omega−3, similar ao ácido docosahexaenoico (DHA). O seu nome lipídico é 24:6 (n-3) e o seu nome químico é ácido *todo*-*cis*-6,9,12,15,18,21-tetracosahexaenoico. Non está ben estudado, pero os ácidos graxos poliinsaturados incluíndo os máis longos que o DHA, como o ácido nisínico, son importantes porque as alteracións do seu metabolismo poden orixinar graves patoloxías. Fontes dietarias de ácido nisínico son os peixes mariños e varios suplementos dietéticos de omega-3.

## Notas
Digna Rivas

**Digna Rivas Gómez**, nada en Vigo en 1976, é unha política galega do PSdeG-PSOE.

## Traxectoria 
Técnica de Prevención de Riscos Laborais e de Coidados Auxiliares de Enfermaría e técnica superior de Laboratorio e Análises Clínicos. Nas eleccións municipais de 2011 foi elixida concelleira de Redondela polo PSdeG-PSOE. Continuou como concelleira nas municipais de 2015. Nas eleccións municipais de 2019 encabezou a candidatura do PSdeG-PSOE á alcaldía de Redondela e foi elixida alcaldesa. Foi deputada provincial. Nas municipais de 2023 volveu encabezar a candidatura do PSdeG-PSOE e volveu ser elixida alcaldesa co apoio do BNG e AER.

## Notas 
## Véxase tamén 
### Outros artigos 
* Eleccións municipais en Redondela

### Ligazóns externas 
* Ficha no Concello de Redondela 
* Digna Rivas: «Aún falta mucho para llegar a una igualdad real en política»
Spoken word

**Spoken word** (literalmente en galego: **palabra falada**) refírese a unha actuación poética oral, tamén utiliza elementos musicais e teatrais. En xeral, céntrase na representación da palabra como tal, o ton, a entoación, o ritmo, os xestos e a expresión facial, entre outros. Mestura o discurso narrativo con improvisación e recursos poéticos como rima, xogos de palabras, repeticións, etc. Spoken word é un termo xeral que inclúe calquera tipo de poesía recitada en voz alta, incluídas as lecturas de poesía, os slams de poesía, a poesía de jazz e a música hip hop, e pode incluír rutinas de comedia e monólogos en prosa. A diferenza da poesía escrita, depende máis da eufonía, ou da estética do son.

## Notas
Ácido eicosatetraenoico

**Ácido eicosatetraenoico** (**ETA**, ou ácido icosatetraenoico) é o nome co que se designa calquera cadea de ácido graxo 20:4 (de 20 carbonos e 4 dobres enlaces). O ácido eicosatetraenoico pertence á familia dos eicosanoides, moléculas sintetizadas a partir de ácidos graxos poliinsaturados oxidados para que actúen como mediadores da comunicación célula-célula. Os eicosanoides funcionan en tándem, contribuíndo á complexa sinalización lipídica en gran medida responsable de inducir unha resposta inmune inflamatoria. Estes efectos obsérvanse e están asociados a pacientes con cancros e varios trastornos neurolóxicos e metabólicos.

Dous isómeros, ambos os dous ácidos graxos esenciais, son de especial interese:
* '*Ácido *todo-cis*-5,8,11,14-eicosatetraenoico** (chamado comunmente **ácido araquidónico**) é un ácido graxo ω−6. Fórmase pola desaturación do ácido dihomo-gamma-linolénico (DGLA, 20:3 ω−6).
* **Ácido *todo-cis*-8,11,14,17-eicosatetraenoico*'. É un ácido graxo ω−3. É un intermediario entre o ácido estearidónico (18:4 ω−3) e o ácido eicosapentaenoico (EPA, 20:5 ω−3)

Algunhas fontes químicas definen "ácido araquidónico" como calquera dos ácidos eicosatetraenoicos. Porén, case todas as publicacións de bioloxía, medicina e nutrición limitan o uso do termo "ácido araquidónico" ao ácido *todo-cis*-5,8,11,14-eicosatetraenoico (ω−6).

## Estudos relacionados 
O ETA encóntrase no mexillón *Perna canaliculus* e parece actuar como inhibidor dual da oxixenación do ácido araquidónico tanto pola vía da ciclooxixenase (COX) coma pola da lipoxixenase. 

Os mutantes de *Mortierella alpina* 1S-4 son fungos empregados para producir ácido araquidónico. Estes mutantes producen grandes cantidades de ETA debido á expresión dun xene de ω-3-desaturase, tipicamente responsable da produción significativa dos ácidos graxos poliinsaturados máis abundantes.

## Notas 
## Véxase tamén 
### Outros artigos 
*Ácido graxo poliinsaturado
*Ácido graxo omega-3
*Ácido graxo omega-6
Maite Tocino

**María Teresa Tocino Barreiro**, coñecida como **Maite Tocino**, nada en Pontecesures en 1980, é unha política galega do BNG.

## Traxectoria 
Cursou estudos de Relacións Laborais. Traballadora dunha multinacional da alimentación na que foi delegada de persoal e presidenta do comité de empresa en representación da CIG. Nas eleccións municipais de 2015 foi a número 2 da candidatura do BNG en Pontecesures, encabezada por Cecilia Tarela, sendo elixida concelleira e encargándose da área de Cultura no goberno encabezado por Tarela ata a moción de censura de maio de 2016. Nas municipais de 2019 volveu ser elixida concelleira como número 2 do BNG, manténdose na oposición. Nas municipais de 2023 encabezou a candidatura do BNG, que pasou de 2 a 4 concelleiros, e foi elixida alcaldesa co apoio dos 2 concelleiros do PSdeG-PSOE, cos cales formaría goberno.

## Notas 
## Véxase tamén 
### Outros artigos 
* Eleccións municipais en Pontecesures

### Ligazóns externas 
* Maite Tocino: "Pontecesures está sumido en el más absoluto abandono". Entrevista en *Faro de Vigo*
Ana María López Fernández

**Ana María López Fernández**, nada en Cariño en 1972, é unha política galega do PPdeG.

## Traxectoria 
Delineante industrial. Nas eleccións municipais de 2015 foi a número 2 da candidatura do PPdeG á alcaldía de Cariño e foi elixida concelleira. Nas municipais de 2019 encabezou por primeira vez a candidatura do PPdeG á alcaldía de Cariño, e obtivo tres concelleiros. Nas municipais de 2023 volveu encabezar a candiatura do PPdeG que logrou 5 concelleiros, e foi elixida alcaldesa ao non haber acordo entre o BNG e o PSdeG-PSOE.

## Notas 
## Véxase tamén 
### Outros artigos 
*Eleccións municipais en Cariño
### Ligazóns externas 
* CARIÑO. Ana María López Fernández (PP): “A nosa prioridade será o servizo aos nosos maiores, hoxe cunha lista de espera duns oitenta dependentes”
Islamofobia

A **islamofobia** é o medo, aversión ou prexuízo contra a relixión do islam ou os musulmáns en xeral, especialmente cando son vistos como unha forza xeopolítica ou unha fonte de terrorismo. O alcance e a definición precisa do termo islamofobia é obxecto de debate. Algúns estudosos consideran que é unha forma de xenofobia ou racismo, algúns consideran que a islamofobia e o racismo están estreitamente relacionados ou que se solapan parcialmente, mentres que outros discuten calquera relación, fundamentalmente sobre a base de que a relixión non é unha raza.

As causas da islamofobia tamén son obxecto de debate, sobre todo entre os comentaristas que afirmaron un aumento da islamofobia como resultado dos atentados do 11 de setembro de 2001, o ascenso do grupo Estado Islámico, ataques terroristas en Europa e os Estados Unidos por parte dos extremistas islámicos, os cales foron asociados coa maior presenza de musulmáns nos Estados Unidos e na Unión Europea, e outros que o ven como unha resposta á aparición dunha identidade musulmá global.

O 15 de marzo de 2022, a Asemblea Xeral das Nacións Unidas aprobou por consenso unha resolución que foi presentada por Paquistán en nome da Organización para a Cooperación Islámica que proclamou o 15 de marzo como o Día Internacional da Loita contra a Islamofobia.

## Notas 
## Véxase tamén 
### Bibliografía 
* 
* 
* 
* 
* 
* 
* 

### Ligazóns externas 
* *Islamophobia Studies Journal* – Islamophobia Research & Documentation Project, UC Berkeley
* *Reports – European Islamophobia* – European Islamophobia Reports EIR
Aliança Catalana

**Aliança Catalana** (en galego: Alianza Catalá) é un partido independentista catalán de extrema dereita fundado en Ripoll en 2020. Avoga polo proteccionismo das empresas catalás, a separación entre Estado e relixión e a defensa da economía de mercado. O partido tomou posición contra o bilingüismo en Cataluña e tamén contra a inmigración, feito polo que foi considerado islamófobo.

## Historia 
O 31 de marzo de 2020, Sílvia Orriols, daquela concelleira en Ripoll por Front Nacional de Catalunya (FNC), abandonou FNC por diferenzas sobre o fenómeno da inmigración magrebí, criminalizándoa con discursos islamófobos, logo de instrumentalizar o malestar social tras os atentados en Cataluña en 2017.

Meses despois, o 29 de xullo de 2020, Sílvia Orriols e a agrupación local do FNC decidiron crear un novo partido político que representase o nacionalismo catalán, podería mellorar a seguridade pública e reducir a inmigración magrebí.

En maio de 2023, Aliança Catalana gañou as eleccións municipais en Ripoll ao conseguir seis concelleiros cun discurso antiinmigración e introducindo conceptos propios da ultradereita como a teoría da conspiración da gran substitución ou un suposto " choque civilizatorio". Nos outros dous concellos onde concorreu gañou un concelleiro en Manlleu e outro en Ribera d'Ondara. O 12 de xuño, o resto das forzas políticas do concello de Ripoll tentaron facer un pacto para impedir que Aliança Catalana gobernase o municipio, mais Junts per Catalunya finalmente non participou no acordo e Orriols foi investida alcaldesa o 17 de xuño de 2023.

O 11 de xullo de 2023, Sílvia Orriols confirmou que Aliança Catalana se presentaría ás eleccións ao Parlamento de Cataluña. Orriols foi posteriormente escollida como a candidata para as eleccións unha vez foron convocadas. Fíxoo público en marzo dese mesmo ano nun vídeo co slogan «Salvem Catalunya», e finalmente conseguiu dous escanos.

## Ideoloxía 
O partido ten como ideólogo o historiador Jordi Aragonès. No ano 2022, durante o acto de presentación do organización en Barcelona, Sílvia Orriols defendeu a independencia unilateral propoñendo expulsar España e Francia de Cataluña, ademais de afirmar publicamente que o islam é incompatible cos valores de Occidente.

## Resultados electorais 
### Eleccións municipais 
|}

### Eleccións ao Parlamento de Cataluña 
|}

## Notas 
### Referencias
Xoán Xesús Carril

**Xoán Xesús Carril Ramos** é un político galego do BNG.

## Traxectoria 
Nas eleccións municipais de 1987 foi elixido concelleiro de Arzúa polo Partido Socialista Galego-Esquerda Galega. Integróuse no Bloque Nacionalista Galego e foi elixido responsable de finanzas do partido en Arzúa en 1999. Nas municipais de 2007 e 2011 foi elixido concelleiro e foi concelleiro de Deportes. Nas municipais de 2019 encabezou a candidatura do BNG en Arzúa e foi elixido concelleiro. Volveu encabezar a candidatura nas municipais de 2023 e foi elixido alcalde co apoio de Alternativa por Arzúa e o PSdeG-PSOE.

## Vida persoal 
Casou con Mariluz Casanova Vidal, e teñen dúas fillas.

## Notas 
## Véxase tamén 
### Outros artigos 
* Eleccións municipais en Arzúa
Xoán Castaño Conde

**Xoán Xosé Castaño Conde**, nado en Catoira, é un político e mestre galego do BNG.

## Traxectoria 
Mestre. Nos anos 80 foi presidente da Sociedade de Caza e do Club Catoira. Encabezou a candidatura do BNG nas eleccións municipais de 1987 e foi elixido concelleiro, manténdose na corporación ata a súa dimisión en maio de 1990. Nas municipais de 2003 foi número 2 da candidatura do BNG e foi elixido concelleiro. Concorreu no posto número 5 en 2007 e 2011 sen resultar elixido, ata que trala dimisión dunha compañeira en abril de 2012 asumiu a acta de concelleiro, pasando a ser ademais portavoz municipal e único representante do BNG trala marcha dos outros dous concelleiros nacionalistas a Compromiso por Galicia. Encabezou a candidatura do BNG nas municipais de 2015 e mantivo os 3 concelleiros logrados catro anos atrás, sendo de novo a segunda forza tralo PSdeG de Alberto García, que revalidou a maioría absoluta.

Nas municipais de 2019 encabezou de novo a candidatura do BNG e obtivo de novo 3 concelleiros, cunha lixeira subida de votos, sendo de novo segunda forza política. Nesta ocasión o PSdeG perdeu a maioría absoluta (5 concelleiros), e foi elixido alcalde grazas ao apoio dos 3 concelleiros do PPdeG, pese ás indicacións da dirección nacional dos nacionalistas para que non recibise o apoio dos populares, chegando a ser expedientado Porén, a súa relación co candidato conservador, Iván Caamaño, foise deteriorando ao non recibir este contraprestación algunha polo seu apoio, xa que optou por gobernar en minoría e non formar unha coalición co PPdeG. Desta forma, en marzo de 2020 anunciouse unha moción de censura que lle devolvería a alcaldía aos socialistas co apoio dos populares, a cal decaeu trala dimisión do propio Castaño no mes de maio. Desta forma, o socialista Alberto García retornou á alcaldía como cabeza da lista máis votada tras non producirse un novo acordo entre o BNG e o PPdeG.

Nas municipais de 2023 encabezou de novo a candidatura do BNG e recuperou a alcaldía con maioría absoluta.

## Notas 
## Véxase tamén 
### Outros artigos 
* Eleccións municipais en Catoira
### Ligazóns externas 
* Xoán Castaño alcanza una mayoría absoluta histórica para el BNG en Catoira
Papeira

A **papeira**, **barbada**, **barbadela** ou **papo** é un vulto que se forma debaixo da barbela, formando unha engurra máis ou menos perceptíbel.

A papeira é moi común nas persoas anciás, obesas ou con sobrepeso. Anatomicamente, caracterízase por un enfraquecemento do ángulo cérvico-mandibular.

## Tratamento 
**Exercicio**: a papeira pódese reducir nas persoas obesas e con sobrepeso a través do exercicio e comer alimentos saudábeis na cantidade correcta para queimar o exceso de graxa.

**Cirurxía**: un cirurxián plástico pode quitar o exceso de graxa baixo a barbela e acurtar os músculos debaixo da mandíbula para eliminar a papeira. Este procedemento implica unha pequena incisión horizontal debaixo da barbela dobre para eliminar a graxa baixo a pel. Despois, faise unha incisión vertical entre as capas do pescozo e o músculo da mandíbula. Os bordos cósense xuntos para acurtar, e por tanto apertar, a capa muscular. Do mesmo xeito que con calquera cirurxía, poden xurdir complicacións.

## Notas